RAND_LOAD_FILE(3SSL)

NUME
RAND_load_file, RAND_write_file, RAND_file_name - fișier de semințe PRNG

SINOPSIS
 #include <openssl/rand.h>

 int RAND_load_file(const char *filename, long max_bytes);

 int RAND_write_file(const char *filename);

 const char *RAND_file_name(char *buf, size_t num);

DESCRIERE
RAND_load_file() citește un număr de octeți din fișierul filename și îi adaugă la PRNG. Dacă max_bytes este nenegativ, se citesc până la max_bytes; dacă max_bytes este -1, se citește întregul fișier (cu excepția cazului în care fișierul nu este un fișier obișnuit, caz în care se încearcă citirea unui număr fix de octeți, 256 în implementarea actuală). RAND_load_file() poate citi mai puțin decât întregul fișier sau numărul de octeți solicitat dacă acesta nu se încadrează în tipul valorii returnate. Nu încărcați același fișier de mai multe ori decât dacă conținutul său a fost actualizat de RAND_write_file() între citiri. De asemenea, rețineți că filename trebuie să fie protejat în mod adecvat, astfel încât un atacator să nu poată înlocui sau examina conținutul. Dacă filename nu este un fișier obișnuit, atunci utilizatorul este considerat responsabil pentru orice efecte secundare, de exemplu blocarea sau capturarea neanticipată a terminalului de control.

RAND_write_file() scrie un număr de octeți aleatori (în prezent 128) în fișierul filename care poate fi utilizat pentru a inițializa PRNG prin apelarea RAND_load_file() într-o sesiune ulterioară.

RAND_file_name() generează o rută implicită pentru fișierul de semințe aleatorii. buf indică un tampon de dimensiune num în care se stochează numele fișierului.

Pe toate sistemele, dacă variabila de mediu RANDFILE este definită, valoarea acesteia va fi utilizată ca nume de fișier de semințe. În caz contrar, fișierul este numit „.rnd”, găsit în locații dependente de platformă:

În Windows (în ordinea preferințelor)
     %HOME%, %USERPROFILE%, %SYSTEMROOT%, C:\

În VMS (sistemele de fișiere de mașini virtuale)
     SYS$LOGIN:

În toate celelalte sisteme
     $HOME

Dacă $HOME ( în sistemele non-Windows și non-VMS) nu este definit sau num este prea mic pentru numele de rută, apare o eroare.

VALORI RETURNATE
RAND_load_file() returnează numărul de octeți citiți sau -1 în caz de eroare.

RAND_write_file() returnează numărul de octeți scriși sau -1 dacă octeții scriși au fost generați fără însămânțarea corespunzătoare.

&RAND_file_name() returnează un indicator la buf în caz de succes și NULL în caz de eroare.

CONSULTAȚI ȘI
RAND_add(3), RAND_bytes(3), RAND(7)

DREPTURI DE AUTOR
Drepturi de autor 2000-2025 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.