SSL_SET_SESSION(3SSL)

NUME
SSL_set_session - configurează o sesiune TLS/SSL pentru a fi utilizată în timpul conectării TLS/SSL

SINOPSIS
 #include <openssl/ssl.h>

 int SSL_set_session(SSL *ssl, SSL_SESSION *session);

DESCRIERE
SSL_set_session() configurează session pentru a fi utilizat atunci când trebuie stabilită conexiunea TLS/SSL. SSL_set_session() este utilă numai pentru clienții TLS/SSL. Atunci când se stabilește sesiunea, numărul de referințe din session este incrementat cu 1. Dacă sesiunea nu este reutilizată, numărul de referințe este decrementat din nou în timpul SSL_connect(). Dacă sesiunea a fost reutilizată poate fi întrebată cu apelul SSL_session_reused(3).

Dacă există deja o sesiune stabilită în ssl (deoarece a fost stabilită cu SSL_set_session() înainte sau deoarece același ssl a fost deja utilizat pentru o conexiune), SSL_SESSION_free() va fi apelat pentru acea sesiune. Acesta este și cazul atunci când session este un indicator NULL. Dacă acea sesiune veche este încă open, aceasta este considerată defectuoasă și va fi eliminată din memoria cache a sesiunii (dacă este utilizată). O sesiune este considerată deschisă, dacă SSL_shutdown(3) nu a fost apelat pentru conexiune (sau cel puțin SSL_set_shutdown(3) a fost utilizată pentru a stabili starea SSL_SENT_SHUTDOWN).

NOTE
Obiectele SSL_SESSION păstrează informații de legătură internă cu privire la lista cache-ului de sesiune, atunci când sunt introduse în cache-ul de sesiune al unui obiect SSL_CTX. Prin urmare, un obiect SSL_SESSION, indiferent de numărul său de referințe, trebuie să fie utilizat numai cu un singur obiect SSL_CTX (și cu obiectele SSL create din acest obiect SSL_CTX).

VALORI RETURNATE
Pot apărea următoarele valori de returnare:

0   Operația a eșuat; verificați stiva de erori pentru a afla motivul.

1   Operația a reușit.

CONSULTAȚI ȘI
ssl(7), SSL_SESSION_free(3), SSL_get_session(3), SSL_session_reused(3), SSL_CTX_set_session_cache_mode(3)

DREPTURI DE AUTOR
Drepturi de autor 2000-2022 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.