BN_SECURITY_BITS(3SSL)

NUME
BN_security_bits - returnează biții de securitate pe baza numerelor date

SINOPSIS
 #include <openssl/bn.h>

 int BN_security_bits(int L, int N);

DESCRIERE
BN_security_bits() returnează numărul de biți de securitate oferiți de un algoritm specific și o anumită dimensiune a cheii. Numărul de biți de securitate este definit în NIST SP800-57. În prezent, BN_security_bits() acceptă două tipuri de algoritmi asimetrici: FFC (Finite Field Cryptography) și IFC (Integer Factorization Cryptography). Pentru FFC, de exemplu, DSA și DH, ambii parametri L și N sunt utilizați pentru a decide biții de securitate, unde L este dimensiunea cheii publice și N este dimensiunea cheii private. Pentru IFC, de exemplu, RSA, se utilizează numai L, care este considerat în mod obișnuit ca fiind dimensiunea cheii (modulus).

VALORI RETURNATE
Numărul de biți de securitate.

NOTE
ECC (criptografia cu curbe eliptice) nu este acoperită de funcția BN_security_bits(). Nici algoritmii simetrici nu sunt acoperiți.

CONSULTAȚI ȘI
DH_security_bits(3), DSA_security_bits(3), RSA_security_bits(3)

ISTORIC
Funcția BN_security_bits() a fost adăugată în OpenSSL 1.1.0.

DREPTURI DE AUTOR
Drepturi de autor 2017-2019 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.